CELEX: C2004/262/89
Language: hu
Date: 2004-10-23 00:00:00
Title: T-317/04. sz. ügy: A Dán Királyság által az Európai Közösségek Bizottsága ellen 2004. augusztus 3-án benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/47
            
         A Dán Királyság által az Európai Közösségek Bizottsága ellen 2004. augusztus 3-án benyújtott kereset
   (T-317/04. sz. ügy)
   (2004/C 262/89)
   Az eljárás nyelve: dán
   A Dán Királyság, képviseli: Jørgen Molde meghatalmazott, segíti: Peter Biering és Kim Lundgaard Hansen ügyvédek, 2004. augusztus 3-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a Bizottság 2004. május 19-én hozott határozatát, amely Dániának a TV2/Danmark javára tett intézkedéseire vonatkozik;
            
         
               —
            
            
               vagylagosan: semmisítse meg a Bizottság 2004. május 19-én hozott határozatát, amely Dániának a TV2/Danmark javára tett intézkedéseire vonatkozik, a határozat 2. cikkét illetően;
            
         
               —
            
            
               vagylagosan: semmisítse meg a Bizottság 2004. május 19-én hozott határozatát, amely Dániának a TV2/Danmark javára tett intézkedéseire vonatkozik, a határozat 2., 3. és 4. cikkét illetően; és
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek:
   A Bizottság a megtámadott határozatban megállapította a TV2/DANMARK-nak 1995. és 2000. közt nyújtott, licencdíjak és más intézkedések formájában megnyilvánuló támogatás közös piaccal való összeegyeztethetőségét, 628,2 millió DKK kivételével, amely a Bizottság véleménye szerint tiltott állami támogatásnak minősül, és amelyet a Dán Királyság köteles visszafizettetni a TV2/DANMARK A/S társasággal.
   A dán kormány keresete alátámasztásául arra hivatkozik, hogy a Bizottság 2004. május 19-i határozata
   
               —
            
            
               lényeges eljárási szabályokat sért;
            
         
               —
            
            
               sérti az EK 295. cikket, az EK 87. cikk (1) bekezdésének és az EK 86. cikk (2) bekezdésének állami támogatásokra vonatkozó előírásait, valamint a tagállamokban történő közcélú műsorszolgáltatás rendszeréről szóló jegyzőkönyvet;
            
         
               —
            
            
               sérti a 659/1999 tanácsi rendeletet (1) és a 80/723 bizottsági irányelvet (2).
            
         A dán kormány megsemmisítésre irányuló kereseti kérelmének alátámasztásául arra hivatkozik, hogy
   
               —
            
            
               megsértették a kontradiktórius eljárás elvét, ami a kormány saját védelmének lehetőségeit és ezáltal a Bizottság által levont következtetéseket érintette;
            
         
               —
            
            
               a TV2-nek 1997-es felszámolásáig juttatott licencdíj-nyereség és a TV2-Fonden útján juttatott reklámbevételek nem minősülnek állami támogatásnak, mert nem az EK 87. cikk értelmében vett állami forrásokról van szó;
            
         
               —
            
            
               a TV2-nek az 1995. és 2000. közti időszakban képzett saját tőkéje a közszolgálati kötelezettségek teljesítéséből fakadó ésszerű nyereség, és így nincs szó „túlkompenzációról”, amely az EK-Szerződéssel ellentétes állami támogatásnak minősülhetne;
            
         
               —
            
            
               a Bizottság rosszul számolta a „túlkompenzáció” mértékét;
            
         
               —
            
            
               a TV2-nek juttatott finanszírozás akkor sem minősülne állami támogatásnak, ha az meghaladná közszolgálati kötelezettségek teljesítésének nettó költségét, mivel a finanszírozást ténylegesen nem használták fel a TV2 kereskedelmi tevékenységének kereszttámogatására, és következésképpen nem torzíthatja a versenyt; és
            
         
               —
            
            
               ha meg is kell állapítani, hogy a TV2 állami forrásokat kapott, akkor meg kell állapítani, hogy a támogatást a piaci befektető elvével összhangban juttatták, és mint ilyen, nem képez állami támogatást.
            
         
      (1)  Az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL L 83., 1. o.).
   
      (2)  A tagállamok és a közvállalkozások közötti pénzügyi kapcsolatok átláthatóságáról szóló, 1980. június 25-i 80/723/EGK bizottsági irányelv (HL L 195., 35. o.).